钦定古今图书集成/明伦汇编/宫闱典/第127卷 > 刘思逸
## 钦定古今图书集成/明伦汇编/宫闱典/第127卷 > 刘思逸

按《魏书阉官传》：“思逸，平原人。父直，武邑太守。与元愉
反于信都，伏诛。思逸少充腐刑，初为中小史，转寺人。
久之，除小黄门，拜奉朝请，坐事免。后除东莞太守。思
逸虽身在阉寺，而性颇豪率，轻薄无行，好结朋游。又
除左将军、大长秋卿，迁中侍中、平东将军。武定中，与
元瑾等谋反，伏诛。”